b'\n_START_ARTICLE_\nSamostan Vitovnica\n_START_SECTION_\nUstanovitev\n_START_PARAGRAPH_\nSamostan je zgradil srbski kralj Stefan Milutin Nemanji\xc4\x87 po zmagi nad bolgarskimi uporniki leta 1291, ki so se bili utrdili nedale\xc4\x8d stran od Vitovnice._NEWLINE_Svojo zmago nad uporniki je sv. Milutin potrdil z izgradnjo svoje zapu\xc5\xa1\xc4\x8dine, samostana Vitovnice._NEWLINE_Mihailo Rizni\xc4\x87 je v Starinarju Srbskega arheolo\xc5\xa1kega dru\xc5\xa1tva, ki je bil izdan leta 1888, napisal:\xc2\xa0\xc2\xbbKralj Milutin je zgradil ta samostan po bitki s Tatari leta 1291. Milutin je zbral mo\xc4\x8dno vojsko in mo\xc4\x8dno potolkel Tatare, da je reka Vitovnica tekla krvava.\xc2\xab\n_START_SECTION_\nZgodovina\n_START_PARAGRAPH_\nSamostan se pogostokrat omenja v 16. st., tako v srbskih kot v tur\xc5\xa1kih virih._NEWLINE_Po tur\xc5\xa1kem popisu iz leta 1537 so v samostanu \xc5\xbeiveli trije menihi. Samostan je pla\xc4\x8dal velik davek, kar pomeni, da je verjetno tudi naprej dobro posloval._NEWLINE_Iz 17. st. se je ohranil znan Vitovni\xc5\xa1ki evangelij._NEWLINE_V sredini 19. st. je po zaslugi vitovni\xc5\xa1kih predstojnikov samostana pri\xc5\xa1lo do velikega vzpona sveti\xc5\xa1\xc4\x8da. Cerkev je bila ponovno poslikana s freskami leta 1851. Pozidali so tri spalnice in zvonik. \xc5\xa0tejejo, da so okoli leta 1865 obnovili ves samostanski kompleks. Samostan je bil tako napredoval, da je na lastne stro\xc5\xa1ke leta 1861 zgradil osnovno \xc5\xa1olo v vasi Vitovnica._NEWLINE_Napredek Vitovnice so zaustavile zgodovinske okoli\xc5\xa1\xc4\x8dine v prvi polovici 20. st._NEWLINE_V prvi svetovni vojni je bil Petrovac del okupirane bolgarske cone. Bolgari so leta 1915 odpeljali v tabori\xc5\xa1\xc4\x8de vitovni\xc5\xa1kega predstojnika Izaijo Bogdanovi\xc4\x87a in ga tam ubili. Bolgarski vojaki so nato oropali Vitovnico in odnesli arhiv, dragocene liturgi\xc4\x8dne predmete in \xc5\xbeivino. V Vitovnici so se ob severni steni srednjega dela cerkve nahajale relikvije neznanega Sinaj\xc4\x8dana, ki so jih bolgarski vojaki oropali._NEWLINE_Samostanu se ni uspelo opomo\xc4\x8di od nadlog pod bolgarsko okupacijo, ko so \xc5\xbee pri\xc5\xa1le nova nadloge pod nem\xc5\xa1ko in komunisti\xc4\x8dno okupacijo._NEWLINE_Zaradi napada na nem\xc5\xa1ko patruljo nedale\xc4\x8d stran od samostana Vitovnica so se nem\xc5\xa1ke okupacijske oblasti odlo\xc4\x8dile za\xc5\xbegati samostan. Vsi objekti so bili po\xc5\xbegani, razen cerkve, ki ji je zagorel zvonik. Vse spalnice, vsa gospodarska poslopja in vse, kar so bili s trdim delom obnavljali tekom vsega 19. st., so za\xc5\xbegali nacisti leta 1943. Meni\xc5\xa1ko bratstvo se je re\xc5\xa1ilo in se skrilo v okoli\xc5\xa1kih gozdovih, Nemci pa so vendarle prijeli vitovni\xc5\xa1kega hierodiakona Avakuma Mom\xc4\x8dilovi\xc4\x87a, ki so ga odpeljali v tabori\xc5\xa1\xc4\x8de Banjica in ga tam ubili._NEWLINE_Ko so leta 1945 lokalni va\xc5\xa1ki komunisti iz vasi Vitovnica pri\xc5\xa1li na oblast, so ubili \xc5\xa1e preostale menihe in vzeli vse samostansko premo\xc5\xbeenje. Komunisti so ubili tudi predstojnika Vitovnice hieromeniha Mardarija Zdravkovi\xc4\x87a. Hieromenih Sava Markovi\xc4\x87e je bil star 33 let, ko so ga ubili._NEWLINE_Po drugi svetovni vojni samostan ni imel ne meni\xc5\xa1ke skupnosti ne poslopij._NEWLINE_Po zaslugi povojnih predstojnikov Vitovnice je samostan napredoval in je bil delno obnovljen po ogromnih nadlogah, ki jih je pretrpel v prvi polovici 20. st.\n_START_SECTION_\nVitovni\xc5\xa1ki evangelij\n_START_PARAGRAPH_\nVitovni\xc5\xa1ki evangelij je rokopis evangelija, ki je bil napisan v samostanu Vitovnica v prvi polovici 16. st. Z gotovostjo vemo, da je bilo okovano s pozla\xc4\x8denim srebrom leta 1557. Evangelij so napisali s \xc4\x8drnim \xc4\x8drnilom, pomembnej\xc5\xa1e opombe pa s staljenim zlatom. Ornamenti in inicialke so iz zlata, modre, rde\xc4\x8de in zelene barve, povedi pa lo\xc4\x8dujejo zlate pike._NEWLINE_Vitovni\xc5\xa1ki evangelij hranijo v Muzeju Srbske pravoslavne cerkve v Beogradu.\n_START_SECTION_\nSveti Tadej Vitovni\xc5\xa1ki\n_START_PARAGRAPH_\nSveti Tadej Vitovni\xc5\xa1ki se je rodil 6. oktobra 1914. leta v vasi Vitovnica, blizu samostana. Pomeni\xc5\xa1en je bil leta 1935. Za predstojnika Vitovnice je bil postavljen leta 1962. K po\xc4\x8ditku je legel leta 2003._NEWLINE_Verujo\xc4\x8di ga \xc5\xa1tejejo za sodobnega svetnika, njegov grob v Vitovnici pa je kraj, kjer se zbirajo \xc5\xa1tevilni'